สวัสดีค่ะ ดิฉันอายุ 26 ปี มีอาการปวดข้อหลายๆข้อในร่างกาย เวลาปวดจะปวดแบบสมมาตรกันทั้ง 2 ข้าง ไม่มีอาการบวมแดง แต่มีเสียงเหมือนกระดูกลั่นเวลามีเสียงลั่นจะปวดมาก ไปพบแพทย์ตรวจเลือดหลายครั้งคุณแจ้งว่าผลเลือดน่าจะเข้าได้กับโรคข้ออักเสบรูมาตอยด์คุณได้จัดยา Hydroxy Chloroquine 200 mg. มาให้ทานครั้งละ 1 เม็ด วันละ 1 ครั้ง แต่ผลข้างเคียงและอาการไม่พึงประสงค์ของยานี้ดูอันตรายมากเลยค่ะ อยากเรียนสอบถามคุณว่า ที่"คุณโรงพยาบาลจัดยามาให้ทานแรงไปไหมคะ"กับคำว่าน่าจะเป็นโรคข้ออักเสบรูมาตอยด์ และดิฉันสามารถรับประทานยานี้ตามที่แพทย์สั่งมาได้ไหมคะ (ไม่มีประวัติแพ้ยาค่ะ)จะเป็นอันตรายอะไรต่อร่างกายไหมคะ ขอบค่ะ
สวัสดีค่ะ โรคข้ออักเสบรูมาตอยด์ เป็นโรคที่มีการอักเสบของส่วนต่าง ๆ ในร่างกาย ไม่ใช่เพียงที่ข้อ เกิดจากระบบภูมิคุ้มกันในร่างกายทำงานผิดปกติและไปทำลายอวัยวะต่าง ๆ ในร่างกายตัวเองการรักษาคือการใช้ยาปรับเปลี่ยนการดำเนินโรค (Disease Modifiying Antirheumatic Drugs หรือ DMARDs) รวมไปถึงการักษาด้วยยาอื่น ๆ ซึ่งจะขึ้นอยู่กับความรุนแรงของอาการและระยะเวลาตั้งแต่เกิดโรค เช่น ยาลดการอักเสบ (NSAIDs) ยากลุ่มสเตียรอยด์ และยากลุ่มสารชีวภาพ หากการรักษาด้วยยาไม่ดีขึ้นอาจมีการบำบัดโรคด้วยนักกายภาพบำบัดหรือผ่าตัดในรายที่มีข้อบ่งชี้ส่วนยาตัวดังกล่าวมานั้นเป็นยาที่จัดอยู่ในกลุ่มยาปรับเปลี่ยนการดำเนินโรค (Disease Modifiying Antirheumatic Drugs หรือ DMARDs) ดังกล่าวไปค่ะ หากใช้ตามที่แพทย์สั่งและติดตามการรักษากับแพทย์อย่างต่อเนื่อง แพทย์จะคอยเฝ้าระวังและติดตามผลข้างเคียงให้อยู่แล้ว การที่แพทย์จ่ายยามา น่าจะเห็นว่าประโยชน์มีมากกว่าโทษค่ะ ไม่ควรไปซื้อยากินเองข้างนอกค่ะอ่านเพิ่มเติม